b'\n_START_ARTICLE_\nTerme Maribor\n_START_SECTION_\nZgodovina\n_START_PARAGRAPH_\nPodjetje je nastalo leta 1985 z izklju\xc4\x8ditvijo iz prometno turisti\xc4\x8dne organizacije Certus Maribor. Prvotna dru\xc5\xbeba se je imenovala Turisti\xc4\x8dno gostinsko podjetje Pohorje Maribor. Leto kasneje je sledilo odprtje \xc5\xa1tirih prostocarinskih prodajaln na mejnem prehodu \xc5\xa0entilj ter Trate. Leta 1989 je sledilo odprtje kazinoja kot poslovne enote v sestavi podjetja. Leto kasneje v Stra\xc5\xbeunskem gozdu odkrijejo termalno vodo (temperatura 40-44 stopinj). V letu 1995 je bil posodobljen in prenovljen poslovni hotel Piramida. Naslednje leto je pri\xc5\xa1lo do odprtja Medicinsko rekreacijskega centra Fontana (MRC), ki se \xc5\xbee v za\xc4\x8detku za\xc4\x8dne ukvarjati z medicinsko dejavnostjo. V letu 1997 je bila izlo\xc4\x8dena dejavnost prirejanja posebnih iger na sre\xc4\x8do ter ustanovljena dru\xc5\xbeba Terme Maribor. V letu 1998 je sledila otvoritev hotela Habakuk._NEWLINE_Po izboru novinarjev mariborskih medijskih hi\xc5\xa1 je podjetje dobilo naziv\xc2\xa0\xc2\xbbnaj\xc2\xab\xc2\xa0podjetja v Mariboru za leto 2000. Sledilo je preimenovanje prostocarinskih prodajaln v mejne trgovine - Travel Shops. V letu 2002 so si sledile tri ve\xc4\x8dje otvoritve. 7. marca je bila otvoritev prenovljene Gostilne in pivnice \xc5\xa0tajerc, 23. aprila je sledila otvoritev prve restavracije Nordsee v Mariboru in 28. maja otvoritev kongresno-prireditvenega centra Habakuk, wellness-spa centra in novih no\xc4\x8ditvenih kapacitet v hotelu Habakuk. V naslednjem letu je MRC Fontana vstopila v javno zdravstveno mre\xc5\xbeo._NEWLINE_V letu 2006 je bil v celoti obnovljen hotel Orel, od maja do decembra pa je sledila novogradnja in adaptacija hotela Bellevue na Mariborskem Pohorju.'